open-index/open-wikipedia-markdown huggingface dataset:
סיפוח בקעת הירדן לישראל

[ממוזער|359x359 פיקסלים|מפת [תוכנית אלון, 1967]]
[שמאל|ממוזער|355x355 פיקסלים|מפת התוכנית של [בנימין נתניהו לסיפוח בקעת הירדן, 2019]]
**סיפוח בקעת הירדן לישראל** הוצע ונתמך על ידי פוליטיקאים ישראלים רבים מאז החל השלטון הישראלי על יהודה ושומרון ב-1967. הרעיון בא לידי ביטוי בתוכנית אלון שהוגשה בשנת 1967 על ידי שר העבודה יגאל אלון, ובתוכנית השלום של הנשיא טראמפ.

## בקעת הירדן

על פי נתוני בצלם, כ-65,000 פלסטינים וכ-11,000 מתנחלים ישראלים מתגוררים בבקעת הירדן. על פי נתוני שלום עכשיו, ההצעה כוללת את סיפוחן של כ-30 התנחלויות ו-18 מאחזים שבהם מתגוררים 12,778 מתנחלים, וכן 48 יישובים פלסטיניים בשטח C. בבקעה נמצאים גם 15 יישובים בשטחי A ו-B, בהם מתגוררים 44,715 פלסטינים.

## הצעות לסיפוח

### תוכנית אלון

תוכנית אלון הייתה תוכנית מדינית שהציעה שהשטחים שנכבשו במלחמת ששת הימים יחולקו בין ישראל לבין ישות אוטונומית בשליטת תושבי השטחים הפלסטינים או בקונפדרציה עם ממלכת ירדן. התוכנית הוגשה בשנת 1967 על ידי יגאל אלון, שר החקלאות, לראש הממשלה לוי אשכול. התוכנית לא התקבלה באופן רשמי, אך הייתה לה השפעה מרכזית על מדיניות ההתיישבות הישראלית ביהודה, שומרון וחבל עזה של ממשלות המערך והעבודה, עד עליית הליכוד לשלטון בשנת 1977.

### הצעות נוספות
ב הוגשה על ידי חברי הכנסת משה פלד, אליעזר זנדברג, רפאל איתן, פיני בדש, וחיים דיין הצעת חוק להחלת ריבונות על בקעת הירדן ומדבר יהודה. הצעת חוק דומה הוגשה על ידי חבר הכנסת אליהו בן-אלישר.

ב הועלתה הצעת חוק לסיפוח בקעת הירדן על ידי חבר הכנסת אבנר חי שאקי.

ב הוגשה הצעת חוק להחלת המשפט הישראלי בבקעת הירדן על ידי סיעת איחוד לאומי-ישראל ביתנו. הצעת חוק דומה הוצעה על ידי חברי הכנסת ישראל כץ, יאיר פרץ, יולי אדלשטיין, דוד אזולאי ואמנון כהן.

ב הגיש חבר הכנסת ישראל כ"ץ הצעת חוק להחלת ריבונות ישראל על בקעת הירדן.

### הצעת הסיפוח של נתניהו
ב-10 בספטמבר 2019, במהלך מערכת הבחירות לכנסת ה-22, הציג ראש ממשלת ישראל בנימין נתניהו תוכנית לסיפוח בקעת הירדן. על פי התוכנית, יסופחו בבקעת הירדן השטחים בין נהר הירדן לציר אלון, קו הגבול שהוצע במסגרת תוכנית אלון. נוסף על כך, יסופחו אזורים הגובלים בחוף הצפוני של ים המלח, ויריחו תהיה מובלעת בתוך השטח המסופח. עם הקמת ממשלת ישראל השלושים וחמש, הוסכם כי 1 ביולי 2020 יהיה התאריך שבו תעלה סוגיית הסיפוח לדיון ב ובממשלת ישראל, אם כי בפועל סיפוח כזה לא בוצע במועד הנקוב. ב-13 באוגוסט 2020, עם חתימת הסכם איחוד האמירויות הערביות–ישראל, הודיע נתניהו על השעיית כוונותיו לספח את בקעת הירדן, כחלק מתנאי ההסכם שהציבה איחוד האמירויות הערביות.

## הערות שוליים

קטגוריה:ישראל: פוליטיקה
קטגוריה:יהודה ושומרון
קטגוריה:בקעת הירדן
קטגוריה:הסכמי אברהם
Ela (שיר של אנדרומאכי)

"**Ela**" ("", "") הוא סינגל שהוקלט על ידי הזמרת היוונייה אנדרומאכי. השיר יצא לאור ב-9 במרץ 2022, וייצג את קפריסין באירוויזיון 2022.

## הוצאה לאור
"Ela" יצא לאור לראשונה בתוכנית הקטלוויזיה הקפריסאית "la ston Aera", של ערוץ CyBC. הווידאו קליפ שלו פורסם ב-10 במרץ, והוא יצא לפלטפורמות הזרמות המוזיקה השונות ב-11 במרץ.

## לפני האירוויזיון
בספטמבר 2021 הצהיר מנכ"ל חברת התקליטים Panik Records, ג'ורג' ארסנאקוס, כי הוא חתם על הסכם שיתוף פעולה עם רשות השידור הקפריסאית, CyBC, בנוגע להפקת קדם אירוויזיון לאומי לאירוויזיון 2023. בינואר 2022 פורסם כי השניים סיכמו על שיתוף פעולה גם בבחירת הנציג והשיר הקפריסאי לאירוויזיון 2022. הם נבחרו על ידי מרווין דיטמן ודן שיפטון.

בחירתה של אנדרומאכי לייצוג המדינה בתחרות הופצה כשמועה עוד בדצמבר 2021. יחד איתה נמנתה טניה בראזו בין האפשרויות לייצוג המדינה בתחרות. בתוכנית הרדיו "Good Morning Show" דווח כי שם הנציג נגמר באותיות "מאכי". היא הוכרזה באופן רשמי כנציגה הנבחרת ב-9 במרץ 2022, במהלך התוכנית Ola ston Aera.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי קפריסין תופיע בחלק הראשון של חצי הגמר השני.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. קפריסין הופיעה תשיעית, לאחר אוסטרליה ולפני אירלנד. ב-12 במאי 2022 ביצעה אנדרומאכי את "Ela" על בימת חצי הגמר השני של אירוויזיון 2022. היא נכשלה בניסיון להעפיל לגמר התחרות, שהתקיים ב-14 במאי. לאחר התחרות התברר כי מיקומה בחצי הגמר היה 12 עם 63 נקודות.

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי קפריסין באירוויזיון
קטגוריה:שירים באנגלית
מגלן האנדים

**מגלן האנדים** (שם מדעי: *Theristicus branickii*) הוא מין של עוף מתת-משפחת המגלנים החי לאורך מישורים גבוהים באמריקה הדרומית בבוליביה, פרו ואקוודור ובעבר גם בצ'ילה (בתוך הפארק הלאומי לאוקה) שסביב הרי האנדים, ומכאן שמו. חלק מהחוקרים רואים במין זה תת-מין של מגלן שחור-פנים. מין זה מצוי בקרבה לסיכון עקב הפגיעה במקומות חיותו.

מגלן זה חי רק לאורך הרי האנדים ברום של 3 עד 5 ק"מ. הוא מגיע לאורך 75 ס"מ והוא בעל נוצות חומות-אפורות בעלות גוון מתכתי ורגליים אדומות. הצוואר והפנים כהות מעט כשהכיפה חומה-אדומה. המקור עבה מעט ושחור והעיניים שחורות. המגלן נוטה לנוע על הקרקע ולא לעוף הרבה, אם כי יעוף בעת הצורך. בהשוואה למגלן שחור-הפנים הוא בעל בטן וחזה חיוורים יותר, דלדל קטן יותר וכנפיים אפורות בהירות יותר.

המגלן שוכן לרוב בערבות או בביצות רדודות ובהם מחטט עם מקורו בחיפוש מזון מהחי ומהצומח. הוא נע ביחידות, בזוג או בקבוצה קטנה. ולעיתים נודד בלהקות גדולות, העשויות לכלול כ-100 פרטים ומסודרות בצורת שורה.

## קישורים חיצוניים

## הערות שוליים

קטגוריה:בעלי חיים שתוארו ב-1894
קטגוריה:טקסונים שתוארו בידי האנס פון ברלפש
קטגוריה:כפניים
קטגוריה:פרו: עופות
מגלן אפור

**מגלן אפור** (שם מדעי: *Theristicus caerulescens*) הוא מין של עוף מתת-משפחת המגלנים החי במרכז אמריקה הדרומית בדרום-מערב ברזיל, צפון ארגנטינה, מזרח בוליביה, פרגוואי ואורוגוואי. הוא דומה במראהו למגלן חום-צוואר ובעבר נחשב לתת-מין שלו.

## תיאור
זהו מין גדול יחסית, באורך 71–77 ס"מ, בעל מוטת כנפיים באורך 397–450 מ"מ בזכרים ו-360–406 מ"מ בנקבות. מגלן זה בעל נוצות אפורות לאורך גופו ובעל גוונים של אפור-כחלחל, אפור-ירקרק או אפור-חום. ונוצות הגב מנומרות בחום-אפרפר. המגלן בעל ראש חום בגווני הגוף, אך מעט בהיר יותר ובעל בליטה לבנה בקדמת המקור. העיניים צהובות והמקור אפור-בהיר ומעט קצר ביחס למגלן. המגלן לרוב נראה על הקרקע ומעופף כצעד הגנה. עם זאת הוא מסוגל לעוף, דבר שהוא עושה בתעופה עם צוואר ישר ודאייה בעזרת כנפיו הארוכות.

מין זה נפוץ יחסית אך נצפה בחלקים מסוימים מתפוצתו יותר מאחרים וגם בהם לא נוטה להתבלט. הוא מצוי לאורך אדמות לחות כמו ביצות, בריכות, גדות יערות, שדות וערבות לחות ונצפה גם בפנטנל וערבות הצ'אקו של דרום ברזיל. הוא חי לרוב בגפו או בזוגות וכמעט ואינו נראה בלהקות גדולות מעל 6 פרטים. המגלן חורש בעזרת מקורו את הבוץ ומחפש טרף של חלזונות, חרקים ובעלי חיים קטנים אחרים, כשלעיתים קרובות הוא מחפש את מזונו במים.

## קישורים חיצוניים

## הערות שוליים

קטגוריה:בעלי חיים שתוארו ב-1817
קטגוריה:טקסונים שתוארו בידי לואי-פייר וייו
קטגוריה:כפניים
קטגוריה:פרגוואי: עופות
קטגוריה:אורוגוואי: עופות
קטגוריה:ארגנטינה: עופות
מרכז פריץ הבר לדינמיקה מולקולרית

**מרכז פריץ הבר לדינמיקה מולקולרית** (באנגלית: **Fritz Haber Center for Molecular Dynamics**, ובראשי תיבות **FHRC**) הוא מרכז מחקר באוניברסיטה העברית בירושלים העוסק בתחום הדינמיקה המולקולרית. המרכז נוסד בשנת 1981 על ידי פרופ' רפאל לוין, ונכון ל-2022 עומד בראשו פרופ' רועי בר.

## היסטוריה ופעילות
המרכז הוקם מיסודן של קרן מינרווה המשתייכת לאגודת מקס פלאנק וכן האוניברסיטה העברית בירושלים. הוא נקרא על שם הכימאי היהודי-גרמני פריץ הבר, חתן פרס נובל לכימיה לשנת 1918 ואבי לוחמת הגזים הגרמנית במלחמת העולם הראשונה.

המרכז מאגד שורה של חוקרים וסטודנטים מהאוניברסיטה העברית העוסקים בדינמיקה מולקולרית. מרבית החוקרים הם כימאים תאורטיים אך חלקם עוסקים גם בפיזיקה ובביוכימיה. כמו כן, המרכז מקיים קשרי מחקר עם חוקרים מגרמניה.

ייעודו המקורי של המחקר היה להתמקד בדינמיקה מולקולרית של תגובות, שעמדה אז בחזית העיסוק של המחקר הכימי. במרוצת השנים, תחום הדינמיקה המולקולרית התרחב משמעותית והפך לחלק אינטגרלי כמעט בכל תהליך פיזיקלי וכימי. בהתאם לכך, הורחבו גם תחומי עיסוקו של מרכז פריץ הבר, הנוגעים כיום גם בספקטרוסקופיה, במדע החומרים, בביופיזיקה ובטכנולוגיה קוונטית.

מטרת המחקר במרכז כיום היא לפתח שיטות עיוניות ויישומיות מתקדמות בדינמיקה מולקולרית על כל ענפיה: שליטה קוהרנטית קוונטית, עירורי מעבר מטען, דינמיקה של אטו-שניות, דינמיקה "מחוספסת", דינמיקה אלקטרונית קוונטית בננו-גבישים, דינמיקה במערכות ביופיזיקליות, דינמיקת מעבר פרוטון בסביבת מים וכן "חוטי פרוטונים" בחלבונים. מעבר לפעילות המחקרית השוטפת, מקיים המרכז סמינרים וכנסים עיתיים שונים.

המרכז כפוף לוועדת היגוי ישראלית-גרמנית המנחה את פעילותו. הוועדה, שמתכנסת אחת לשנתיים בישראל, מדווחת לקרן מינרווה באשר לתכנון ותקצוב המרכז ועל הפעילויות השונות בו. בכל כינוס שכזה נערך סימפוזיון מדעי בו משתתפים חברי המרכז.

## ראשי המרכז לדורותיהם

## קישורים חיצוניים
* 

קטגוריה:האוניברסיטה העברית בירושלים: יחידות אקדמיות
קטגוריה:כימיה תאורטית
גלובל כנפיים ליסינג

**גלובל כנפיים ליסינג בע"מ**, המוכרת בשם המקוצר **גלובל כנפיים**, היא חברה ציבורית ישראלית שמניותיה נסחרות בבורסה לניירות ערך בתל אביב ועוסקת ברכישה, החכרה ומכירה של מטוסי נוסעים מסחריים ומטוסי מטען לחברות תעופה בעולם. יושב ראש דירקטוריון החברה הוא שלמה חנאל ומנכ"ל החברה הוא סידני סלסקי. משרדיה הראשיים של החברה שוכנים בבית איילון ביטוח שברמת גן.

## היסטוריה
החברה נוסדה בדצמבר 2002 על ידי חברת "כנפיים אחזקות", כחברה פרטית בשם "ארקיע ליסינג אינטרנשיונל בע"מ". בנובמבר 2006 שינתה החברה את שמה לשמה הנוכחי, "גלובל כנפיים ליסינג". ביולי 2017 היא הונפקה בבורסה לניירות ערך בתל אביב והפכה לחברה ציבורית.

באפריל 2016 רכשה החברה מטוס מדגם איירבוס 200–330 תמורת 88 מיליון דולר.
ביוני 2018 מכרה החברה שני מטוסים מדגם בואינג 800–737 ומטוס נוסף מדגם איירבוס 200–330 תמורת כ-59 מיליון דולר.

באוקטובר 2021 השלימה רכישת שני מטוסי איירבוס 220 בהיקף כולל של כ-74 מיליון דולר.

כל העסקאות הקיימות של החברה בתחום החכרת מטוסים נעשו באמצעות נאמנויות הרשומות בארצות הברית או באירלנד או באמצעות תאגידים ייעודיים אחרים. גישה זו נובעת משיקולי אסדרה במדינות פעילות החברה, וכן לשם הפרדה בין העסקאות השונות ותיחום כל עסקה תחת ישות משפטית אחת ונפרדת, הנחוץ לשם קבלת הלוואת Non Recourse למימון העסקה. כל עסקה של רכישת מטוס והחכרתו כוללת שלושה שלבים עיקריים:
* איתור מטוס מתאים לרכישה. המטוס נרכש במצבו הטכני והמכני כפי שהוא ובמיקומו בעת ביצוע הרכישה;
* איתור חוכר מתאים;
* איתור מקורות מימון לרכישת המטוס.

ככל ענף התעופה העולמי סבלה החברה ממשבר מגפת הקורונה.

בשנת 2021 השלימה החברה רכישת מניות בשיעור של כ-49.99% מחברת התעופה הקפריסאית טוס איירווייז.

## בעלי עניין
נכון לשנת 2022 בעלת השליטה (66.02%) בחברה היא חברת כנפיים אחזקות.

## קישורים חיצוניים
* 

## הערות שוליים

קטגוריה:חברות הנסחרות בבורסה לניירות ערך בתל אביב
קטגוריה:רמת גן: חברות
קטגוריה:כנפיים אחזקות
דומבירטוש

**דומבירטוש** (בהונגרית: **Dombiratos**) הוא כפר בנפת מזקובאצ'האזה שבמחוז בקש בדרום מזרח הונגריה. עד ל הייתה בו קהילה יהודית קטנה.

כמו יישובים רבים באירופה גם מספר התושבים בדומבירטוש נמצא בירידה. בשנת 1990 חיו בכפר 903 תושבים, ובשנת 2021 רק 475 תושבים.

הכפר מיושב מהמאה ה-15 והוא מוזכר בכתבים משנת 1418.

## יהודי דומבירטוש
יהודים חיו בדומבירטוש במאה ה-19. בסוף מאי 1944 רוכזו יהודי האזור בחווה שליד מגיארבאנהגייש איתם גם רבים מיהודי הכפר, משם הועברו היהודים לגטו בקשצ'בה ומשם נשלחו ב-25 ביוני למחנה ההשמדה אושוויץ שם נרצחו כחלק בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
מצוק הובס

**מצוק הובס** או **רכס הובס** (באנגלית: **Hobbs Ridge**) הוא רכס הרים, שצורתו חצי סהר (צורת קשת) הממוקם באזור חוף סקוט של ארץ ויקטוריה, שבאנטארקטיקה.

הרכס מקיף את קרחון הובס מצפון ומצפון מערב.

רכס הובס מהווה קו פרשת קרחונים בין קרחון הובס לבין חלקו התחתון של קרחון בלו.

גובהו של רכס הובס 1,510 מטרים מעל פני הים.

## היסטוריה
### מקור השם

שמו של רכס הובס ושל קרחון הובס ניתנו בצוותא.

הרכס נקרא על שמו של ויליאם ה. הובס (William H. Hobbs), מאוניברסיטת מישיגן, (אוניברסיטה השוכנת בעיר אן ארבור שבמדינת מישיגן בארצות הברית) שהיה מומחה בעל שם בתחום חקר הקרחונים, וגאולוג.

## לקריאה נוספת

• Fred G. Alberts, Ed., **[https://ia902703.us.archive.org/22/items/GeographicNamesOfTheAntarctic2ndEdition/Gna-GeographicNamesOfTheAntarctic2ndEdition1995.pdf Geographic Names of the Antarctic]** 

## קישורים חיצוניים
* רכס הוס באתר הסקר הגאולוגי של ארצות הברית
* מפת אזור רכס הובס

## הערות שוליים

הובס
הובס
קספר (כפר)

**קספר** (בהונגרית: **Kaszaper**) הוא כפר בנפת מזקובאצ'האזה שבמחוז בקש בדרום מזרח הונגריה.
## גאוגרפיה
כמו יישובים רבים באירופה גם מספר התושבים בקספר נמצא בירידה. בשנת 1990 חיו בכפר 1,958 תושבים, ובשנת 2023 רק 1,627 תושבים.

על פי מפקד האוכלוסין של יהודי הונגריה, חיו בכפר 13 יהודים (מתוך 1,030 תושבים)

בשנת 1944 נרצח לפחות יהודי אחד מהכפר בשואת יהודי הונגריה.

## קישורים חיצוניים

* 

## הערות שוליים

קטגוריה:הונגריה: כפרים
Miss You

"**Miss You**" (בעברית: "**להתגעגע אליך**") הוא סינגל שהוקלט על ידי הזמר הבלגי ז'רמי מקייזה. הוא יצא לאור ב-10 במרץ 2022 באותה העת לפרסום הווידאו קליפ שלו. הוא נבחר על ידי רשות השידור הבלגית, Radio Télévision Belge de la Communauté Française (RTBF), לייצג את בלגיה באירוויזיון 2022.

## לפני האירוויזיון
ב-15 בספטמבר 2021 הודיעה RTBF כי ז'רמי מקייזה נבחר לייצג את המדינה באירוויזיון הקרוב. זו הייתה חשיפת הנציג הראשונה לתחרות.
לאחר מכן, ב-23 בפברואר 2022, נודע כי השיר ייחשף ב-חודש מרץ. ב-10 במרץ פורסם השיר בעמוד היוטיוב הרשמי של תחרות הזמר של האירוויזיון, לצד הווידאו קליפ המלווה אותו.

## באירוויזיון
המהדורה ה-66 של האירוויזיון התקיימה בטורינו, איטליה והורכבה משני חצאי גמר ב-10 במאי וב-12 במאי 2022, ומגמר ב-14 במאי 2022. על פי כללי האירוויזיון, כל מדינה משתתפת, למעט המדינה המארחת וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. ב-25 בינואר 2022 נקבע בהגרלת חצאי הגמר כי בלגיה תופיע בחלק השני של חצי הגמר השני.

לאחר שפורסמו כל השירים המתחרים לתחרות של 2022, סדר השירים לחצי הגמר הוחלט על ידי מפיקי התוכניות ולא באמצעות הגרלה נוספת, כך ששירים דומים לא הוצבו זה ליד זה. בלגיה אמורה להופיע כמדינה ה-16, לאחר מונטנגרו ולפני שוודיה. ב-12 במאי 2022 ביצע מקייזה את "Miss You" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר. ב-13 במאי פורסם סדר ההופעות של הגמר, שנקבע פעם נוספת על ידי מפיקי התחרות. בלגיה הופיעה כמדינה ה-16, לפני יוון ואחרי אזרבייג'ן. לבסוף דורגה במקום ה-19 עם 64 נקודות.

## מיקומי שיא

## קישורים חיצוניים

## הערות שוליים

קטגוריה:שירי אירוויזיון 2022
קטגוריה:שירי בלגיה באירוויזיון
קטגוריה:שירים באנגלית
קטגוריה:שירים על נוסטלגיה
עמק סנוקוולמי

**עמק** **סנוקוולמי** (באנגלית: **Snoqualmie Valley**) שוכן לאורך נהר הסנוקוולמי במערב מדינת וושינגטון, ארצות הברית.

## גאוגרפיה
עמק סנוקוולמי משתרע ממפגש שלושת המזלגות של נהר סנוקוולמי בעיקול הצפוני (North Bend) עד למפגש של נהר סנוקוולמי (Snoqualmie) ונהר סקיקומיש (Skykomish). הנהרות יוצרים את נהר סנוהומיש (Snohomish) העובר בעיר מונרו (Monroe). קטע זה של הנהר כולל את מפלי סנוקוולמי. חלק מהעיירות והערים המרכזיות בעמק סנוקוולמי הן נורת' בנד (North Bend), סנוקוולמי, פרסטון (Preston), פול סיטי (Fall City), קרניישן (Carnation), ודובאל (Duvall).

## כלכלה
כשות הייתה היבול העיקרי של אזור זה בסוף המאה ה-19. כיום האזור הוא אזור חקלאי שעיקר תוצרתו היא בתחום העצים.

העמק הוא אזור אבותיהם של עם הסנוקוולמי. השם סנוקוולמי (Snoqualmie), מקורו הוא בביטוי המקומי בשפות המקום "ירח ההיפוך" ומקורו במיתוס הבריאה של בני עם הסנוקוולמי.

## תרבות
תזמורת הג'אז של בית הספר "מאונט סיי" (Mount Si) בנורת' בנד עלתה בחלק מהשנים האחרונות לשלב הגמר של תחרות הג'אז הכלל אמריקאית Essentially Ellington.

## תחבורה
בצד המזרחי של עמק סנוקוולמי עובר כביש 203, המקשר בין פול סיטי ומונרו.

## קישורים חיצוניים
* אגדת סנוקוולמי על ירח ההיפוך, HistoryLink

קטגוריה:מדינת וושינגטון: גאוגרפיה
אבי אבן

**אברהם (אבי) אבן** (נולד ב-13 במרץ 1976) הוא איש כדורסל ישראלי, ששימש כמנהל הספורטיבי ומנהל מערך הסקאוטינג של מועדון הכדורסל מכבי תל אביב, במשך 18 שנים. בעבר שימש כמאמנה של הקבוצה בין פברואר ליוני 2022.

נולד וגדל בלוד, ובהמשך עבר עם משפחתו לחולון, שיחק במחלקת הנוער של הפועל חולון וכן בנבחרות הקדטים והנוער של ישראל. לאחר שירותו הצבאי נרשם ללימודי הוראה בסמינר הקיבוצים וסיים תואר בהוראת חינוך גופני. במקביל אימן כדורסל ביבנה ולאחר מכן עבד כמאמן הנוער, המנהל המקצועי ועוזר המאמן בקבוצת הבוגרים של בני הרצליה. באותה תקופה אף אימן את נבחרת הקדטים של ישראל, עוזר מאמן בנבחרת הנוער, נבחרת העתודה וסקאוט של הנבחרת הבוגרת באליפות אירופה.

אבן החל את דרכו במכבי תל אביב במחלקת הנוער בשנת 2006, ובהמשך שימש עוזר מאמן שני לצביקה שרף, פיני גרשון ודייוויד בלאט וכן עוזר מאמן ראשון לגיא גודס. בהמשך גם מונה לראש מחלקת הסקאוטינג ולראש מערך פיתוח השחקנים.

מספר פעמים לאורך שנותיו במכבי תל אביב שימש אבן כממלא מקום המאמן על הקווים. תחילה בנובמבר 2015, לאחר פיטוריו של גיא גודס ובטרם מינויו של ז'אן טבק למחליפו הקבוע. אז שימש בתפקיד 8 ימים בהם הפסידה הקבוצה לדרושאפקה ביורוליג וניצחה שני ניצחונות בליגה הישראלית. מאוחר יותר בעת תקופתו של יאניס ספרופולוס כמאמן הקבוצה, שימש מדי פעם אבן כממלא מקומו של ספרפולוס על הקווים, למשל כאשר ספרופולוס חלה בקורונה.

לאחר שפוטר ספרופולוס מתפקידו כמאמן הקבוצה ב-16 בפברואר 2022, מונה אבן לממלא מקומו עד לסוף העונה. כמאמן הקבוצה הוביל את הקבוצה לפלייאוף היורוליג לראשונה מאז עונת 14/15, שם הקבוצה הפסידה בסדרת רבע הגמר בתוצאה 0:3 לריאל מדריד.

בליגה הודח בסדרת חצי גמר בתוצאה 1:2 לבני הרצליה.

מונה למנהל הספורטיבי של המועדון בתחילת עונת 2023/2024. בספטמבר 2024 סיים את תפקידו כמנהל הספורטיבי.

## קישורים חיצוניים
שי האוזמן, הגיע הזמן לדבר – עם אבי אבן | היידה, פרק 16. 23 בפברואר 2025

## הערות שוליים

קטגוריה:מאמני מכבי תל אביב בכדורסל
קטגוריה:מכבי תל אביב (כדורסל)
קטגוריה:בוגרי סמינר הקיבוצים
קטגוריה:ישראלים שנולדו ב-1976
דוד מלמדוביץ

ממוזער|שלט זיכרון לדוד מלמדוביץ בפארק דוד במרום נווה**דוד מלמדוביץ** (1913 – 16 בדצמבר 1995) היה מפקד מחוז של בית"ר ופעיל במפלגת הצה"ר בפולין, מפקד באצ"ל וסגן ראש עיריית רמת גן.

## חייו
נולד בעיר ביילסק פודלסקי בפולין בשנת תרע"ג, לאפרים ולשרה בת זאב אפלבוים. קיבל חינוך מסורתי וכללי. בפולין הכיר את מנחם בגין והשניים הפכו לידידים, ידידות שנמשכה כל חייהם.

עלה לארץ ישראל בשנת 1935. התגייס לאצ"ל והיה למפקד. כמו כן, שימש ככתב עיתון המשקיף ברמת גן. בשנת 1944 נעצר בלטרון על ידי הבריטים והוגלה לאריתריאה ולסודן. הוא שוחרר אחרי שנה, ונעצר בשנית אחרי פיצוץ מלון המלך דוד בירושלים. לאחר שחרורו נעצר פעם נוספת ב-5 באוגוסט 1947 יחד עם מנהיגי הצה"ר וראשי עיריות.

בשנת 1947 נבחר לראשונה לחבר מועצת העיר רמת גן מטעם תנועת החרות. במהלך השנים כיהן בתפקידים בכירים בעירייה, ובשנת 1955 נבחר לסגן ראש עיריית רמת-גן. היה גם חבר הוועד הפועל של הסתדרות העובדים הלאומית, יושב ראש תנועת החרות ברמת גן. בשנת 1961 היה חבר במשלחת הישראלית בקונגרס הבין-לאומי לוועדות סוציאליות של האו"ם שהתקיים בטורקיה. בשנת 1969 החליט להתמודד ברשימה עצמאית, א-מפלגתית, בשם "רמת גן לאזרח".

היה ציר במספר קונגרסים ציוניים: בקונגרס הכ"ג (1951) ובקונגרס הכ"ד (1956). כיהן גם כמזכיר הכללי של קופת חולים לעובדים לאומיים בישראל.

נפטר ב-16 בדצמבר 1995 ונקבר בבית הקברות נחלת יצחק.

## משפחה
בשנת 1937 נשא לאישה את בלומה בת מאיר בסס. ב-1942 נולד להם בנם מאיר וב-1949 נולדה בתם שרה.

## הנצחה
ב-1996 יצא ספר לזכרו. בשכונת מרום נווה ברמת גן הוקם "פארק דוד" על שמו, והוא הפארק השני בגודלו בעיר.

מרוץ הספארי רמת גן על שם דוד מלמדוביץ.

## קישורים חיצוניים

## הערות שוליים

קטגוריה:ישראלים ילידי פולין
קטגוריה:לוחמי האצ"ל
קטגוריה:גולי אפריקה
קטגוריה:חברי מועצת העיר רמת גן
קטגוריה:אנשי העלייה החמישית
קטגוריה:סגל לאומית שירותי בריאות
קטגוריה:אישים שהשתתפו בוועידות הקונגרס הציוני העולמי
קטגוריה:סגל המשקיף
קטגוריה:אישים הקבורים בבית הקברות נחלת יצחק
קטגוריה:ישראלים שנולדו ב-1913
קטגוריה:ישראלים שנפטרו ב-1995
המלין (וירג'יניה המערבית)

**המלין** (באנגלית: **Hamlin**; במקור נקראה: **Hamline**, "המליין") היא עיירה בנפת לינקולן, וירג'יניה המערבית, ארצות הברית. העיירה שוכנת לאורך גדת נהר מאד. במפקד האוכלוסין של 2010, נרשמו בעיירה כ-1,142 תושבים. העיירה היא מושב המחוז של נפת לינקולן. המלין היא חלק מאזור המטרופולין האנטינגטון-אשלנד, (MSA). נכון למפקד האוכלוסין של 2010, מנה ה-MSA אוכלוסייה של כ-287,702 נפש. מפקד חדש מ-28 בפברואר 2013 הגדיל את שיעור האוכלוסייה ל-363,000.

## היסטוריה
העיירה הוקמה בשנת 1833 על ידי חוק של האספה הכללית של וירג'יניה. המלין נקראה על שמו של הבישוף ליאונידס לנט המלין מהכנסייה המתודיסטית.

## ממשל
המלין מנוהלת על ידי חמישה חברי מועצה, ראש עירייה ומקליט. ראש העיר, המקליט וחברי המועצה נבחרים לכהונה של ארבע שנים.

## גאוגרפיה
בהתאם ללשכת מפקד האוכלוסין של ארצות הברית, שטחה של המלין הוא כ-1.55 ק"מ רבועים.

### אקלים
האקלים באזור זה מאופיין בטמפרטורות גבוהות יחסית ובמשקעים בחלוקה שווה לאורך כל השנה. על פי מערכת סיווג האקלים של קופפן, להמלין יש אקלים סובטרופי לח.

## אנשים ידועים
* סטפני טאקר – שופטת פדרלית
* לויד ג'קסון – פוליטיקאי
* ג'ון פרידמור – תעשיין
* צ'אק ייגר – טייס ניסוי

## קישורים חיצוניים

## הערות שוליים

קטגוריה:ארצות הברית: עיירות
קטגוריה:וירג'יניה המערבית
קטגוריה:צ'אק ייגר
קטגוריה:יישובים שהוקמו ב-1833
יהושע שלמה ארדיט

[ממוזער|חתימת ידו של הרב יהושע שלמה ארדיט (איזמיר [תר"ך)]]
הרב **יהושע שלמה ארדיט**-**ארדיטי** **מירקאדו** (מכונה; **יש"א ברכה**, 1789, ה'תקמ"ט - 28 במאי 1876, ה' בסיון ערב חג השבועות ה'תרל"ו) היה ראב"ד, פרשן תלמוד, דרשן ופוסק באזמיר ובסביבותיה.

## ביוגרפיה
נולד בשנת ה'תקמ"ט לרבי חיים ניסים יענקב ארדיט, שעסק במסחר בינלאומי, ולאמו מרת חנה. ישב ולמד כל חייו, ואביו פרנס את לימודו. בחיבוריו מרבה לדון בדבריהם של חכמי דורו כגון הרב חיים בנימין פונטרימולי, מחבר ספר פתח הדביר, וזאת אף שהרב פונטרימולי וכן הרב אברהם פלאג'י היו מרצים לפניו מדבריהם ושואלים להסכמתו. נדד בכפרים ובערים הסמוכים לאזמיר כגון בורון אבאד בשנת ה'תר"ב.

נספד על ידי הרב יעקב יפה, שכתב עליו: .

הרב אברהם פלאג'י המכונה **רבי אפ"י**, הספיד אותו וכינהו: . נודע כעניו גדול.

הרב יהושע גרס כי עיקר מצוות זכירת עמלק היא לברר "איזה עוון בא להילחם בנו ולתקנו, כדי שנוכל לעוקרו מן העולם".

נפטר בה' בסיון ה'תרל"ו בגיל 87. לרב יהושע היו ארבעה בנים הידועים לנו בנו; 
* הבכור, הרב רפאל יעקב. 
* והשני בנו הרב משה שנפטרו עוד בחייו. 
* הרב יצחק. 
* הרב יהודה-יאודה.
** נכדו היה הרב שלום בכור ארדיט, והשתדל בהוצאת ספריו.

## חיבוריו
* ספר **חינא וחיסדא** 3 חלקים ー שיטה עמוקה ורחבה על מסכת כתובות, ככל הנראה הפירוש הארוך ביותר שנכתב על מסכת זו; חלק א' (אזמיר תרכ"ד) על פרק ראשון. בסוף הספר דינים לחתן, תשובה בנושא חזקת ש״ץ בבית כנסת עתיק באיזמיר וכן קונטרס שערי חן וחסד, ובו הפניות למסקנות הלכתיות על סדר ד' טורים שנתבררו בספר. חלק ב' (אזמיר תרכ"ח) המשך הפירוש עד דף מ״א עם השמטות לחלק הקודם ועוד דינים השייכים לחתן. חלק ג' (אזמיר תרל"ז) המשך הפירוש מדף מ״א עד סוף המסכת והשמטות.
* ספר **איש מבין** 2 חלקים ー  (חלק א' חלק ב') ー דרושים לפי אירועים שונים: שבת כלה (11 דרושים), הכנסת ספר תורה (שני דרושים), שבת תשובה (10 דרושים), שבת הלבשה (18 דרושים), שבת זכור (דרוש אחד), שבת הגדול (10 דרשות) ונישואין (10 דרושים).
* חיבור ー על ספר משנה תורה לרמב"ם נותר בכת"י.

* ספר **חינא וחסדא** ー ליקוטי חידושים, בתוך **מגנזי חכמי טבריה** חלק א. ירושלים, מכון **גנזי חכמי טבריא**, 1994 ה'תשנ"ד, יצא לאור מאת הטוען הרבני **ר' אהרן משה-שוהם** תושב שמואל הנביא ירושלים מלפנים ורב מושב אשתאול מלפנים.

## לקריאה נוספת
* .
* הרב עזרא בצרי, הקדמה לספר חינא וחסדא (מהדורת צילום), בהוצאת מכון הכתב.
* הרב חיים נסים מודעי, **דרישה מחיים**, אות י"ג להספד.
* הרב שמעון וואנונו מרבני רמת שלמה שכונת הרכס ירושלים, **[[אנציקלופדיה לחכמי טורקיה]]** עמוד 302.

## קישורים חיצוניים

* 

* 
* 
* 
* 
*  
* 
* 

## הערות שוליים

קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:פרשני התלמוד
קטגוריה:מחברי ספרי דרוש
קטגוריה:רבנים: אחרונים
קטגוריה:ילידי 1789
קטגוריה:נפטרים ב-1876
אסכולת בריסל

**אסכולת בריסל** היא אסכולת קומיקס ששלטה, יחד עם אסכולת מרסינל , בקומיקס הפרנקו-בלגי של המאה ה-20. אסכולת בריסל מזוהה היסטורית עם מגזין *Tintin* , והקומיקסאים החברים בה השתמשו בעיקר בסגנון הקו הנקי שפיתח הרז'ה, שעמד בראשם.

## מאפיינים
אסכולת בריסל מתייחדת בסגנון האיור, במבנה וכן בעלילת הקומיקס. סגנון האיור של אסכולת בריסל מתאפיין בקו ריאליסטי, אחיד ומאופק, וצביעה מינימלית ללא הצללה. מבנה עמוד הקומיקס אחיד ובועות הדיבור מלבניות. עלילות הקומיקסים של אסכולת בריסל לרוב בנויות באופן רציונלי והן פשוטות, ברורות והגיוניות.
## אמנים מרכזיים
* אלן סן-אוגן - נחשב למייסד האסכולה, בתחילת המאה ה-20.
* הרז'ה - פיתח את סגנון הקו הנקי, הפך אותו למפורסם והכשיר אמנים צעירים שעבדו באולפני הרז'ה והמשיכו את מורשתו.
* אדגר פ. ז'אקובס - היה עוזרו של הרז'ה וקומיקסאי מפורסם בפני עצמו.
* פול קובלייה 
* אנדרה פרנקן - עבד בתחילה במגזין *Tintin*, אך עבר למגזין *Spirou* המזוהה עם אסכולת מרסינל, וכך הפך לקומיקסאי היחיד אי פעם שהיה חבר בשתי האסכולות.
* ז'אק מרטין  - הוכשר באולפני הרז'ה.
* בוב דה מור - הוכשר באולפני הרז'ה.
* רוז'ה ללו  - הוכשר באולפני הרז'ה.
* וילי ונדרסטין
* פרנסואה קורנהלס 
* טיבט 
* דינו אנטנסיו 
* טד בנואה 

## הערות שוליים

קטגוריה:קצרמר קומיקס
קטגוריה:בריסל: תרבות
זבלית פרעה

**זבלית פרעה** (שם מדעי: *Scarabaeus sacer*) היא מין של חיפושית ממשפחת הזבליתיים הנפוצה בעיקר בחולות של ארץ ישראל ומצרים וכן ברוב המזרח התיכון ואגן הים התיכון. בנוסף היא נפוצה במערב אסיה, דרום אירופה ובאפגניסטן, איטליה, קפריסין, אתיופיה, צרפת, איראן, מרוקו, סודאן וסוריה.

זבלית פרעה תוארה על ידי החוקר קארולוס ליניאוס בשנת 1758.

## מאפיינים
אורכה של זבלית פרעה עד 4 סנטימטרים והיא אחת מהחיפושיות הגדולות בארץ ישראל. צבעה של זבלית פרעה הוא שחור וכמו שאר החיפושיות היא בעלת שש רגליים שדומות לקרניים. החיפושית משתמשת ברגליה הקדמיות כדי לחפור מחילות וליצור כדורי גללים.

כאשר הזכר רואה נקבה עם גללי פרות, הוא לוקח ממנה את הכדור, מגלגל אותו וחופר מחילה. הנקבה טומנת את הגללים במחילה שם היא מעצבת אותם לצורת אגס ובכל כדור היא מטילה ביצה בודדת. מהביצה בוקע זחל שצבעו לבן עד חום בהיר, שניזון רק מצואת בקר הבית. לאחר שהזחל מרוקן את חומרי המזון הוא מתגלם. מהגולם יוצאת חיפושית לבנה, שצבעה הופך עם הזמן לשחור.

## בתרבות
זבלית פרעה היא המפורסמת ביותר מבין הסוגים של החרפושית. עבור המצרים הקדמונים במצרים העתיקה זבלית פרעה הייתה סמל לח'פרי. הם האמינו שיש קשר בין העובדה שהחיפושית מגלגלת גללים של בקר הבית לבין משימתו של ח'פרי לגלגל את השמש על פני השמיים. בהתאם לכך הם קבעו שהמין נחשב לחיה קדושה.

## לקריאה נוספת
*פנחס אמתי, **מדריך החרקים בישראל לילדים ונוער**. עמודים 168–169. מודן הוצאה לאור, 2006.

## קישורים חיצוניים

## הערות שוליים

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס לינאוס
קטגוריה:ערכים שבהם תבנית בריטניקה אינה מתאימה
קטגוריה:זבליתיים
קטגוריה:ארץ ישראל: חיפושיות
קטגוריה:צפון אפריקה: חרקים
תקוע מחשבים

ממוזער|מרדכי לביא מייסד החברה מציג לומדות בתערוכה שנערכה בהרודיון
**תקוע מחשבים בע"מ** הייתה חברה לייצור ופיתוח משחקי מחשב ובעיקר משחקי לומדה, שנוסדה בשנת 1986 על ידי מרדכי וחנה לביא.
בשיאה, העסיקה החברה כ-20 עובדים. הלומדות של תקוע מחשבים נמכרו לבתי ספר, בייחוד בחינוך הממלכתי דתי והחינוך העצמאי. היא הייתה אחד מבתי התוכנה הוותיקים והפעילים ביותר בארץ באותה תקופה. החברה עסקה בפיתוח תוכנות לימודיות מקוריות המתאימות במיוחד למוסדות החינוך הישראליים. במשך השנים החברה הוציאה מעל לשמונים משחקים. רובם בתחום החינוך והלומדה החברה התחילה את פעילותה בשנת 1986 וייצרה משחקים עד שנת 2000.

בשנים 2000–2003 הצטמצמה החברה אך המשיכה בפעילותה ונכתבו לומדות נוספות.

את כל המשחקים והלומדות שהחברה פיתחה במשך השנים היא תרמה לשימוש חופשי בשנת 2017 להורדה בחינם באתר "מסע אל העבר".

הלומדות עסקו בין היתר במתמטיקה, עברית, יהדות ומדעים. תחילה הן נכתבו עבור מחשבי אטארי והופצו על גבי קלטות, ובהמשך נכתבו למערכות ההפעלה DOS וחלונות 95. וכיום חלקם ניתנים למשחק ישירות מהאינטרנט או בהרצתם על גבי אימולטים לרוב DOSBOX.
ממוזער|מערכת פלא דור שהכילה בתוכה עשרות ממשחקי החברה

## רשימת המשחקים לפי שנים

## קישורים חיצוניים
* המשחקים באתר מסע אל העבר

## הערות שוליים

קטגוריה:חברות משחקי וידאו ישראליות
קטגוריה:ישראל: חינוך
קטגוריה:ישראל: מדע וטכנולוגיה
השתלת הלב של דייוויד בנט

שמאל|ממוזער|200px||דייוויד בנט
**דייוויד בנט** (באנגלית: **David Bennett Sr**) מארצות הברית היה לחולה הראשון בעולם שעבר השתלת לב מבעל חיים (חזיר) שהונדס גנטית. החולה חי עוד חודשיים מהניתוח עד פטירתו.

## רקע
לאור התורים הארוכים בעולם של חולים המועמדים להשתלת איברים והמחסור באיברים, נערכים מחקרים הבודקים היתכנות שימוש באברי בעלי חיים כחלופה לאברים של נפטרים/תורמים. קיימת התקדמות בשימוש באברי בעלי חיים בתחומים שאינם קריטיים (למשל עור) אולם בכל הנוגע לאיברים מקיימי חיים ההתקדמות איטית. הגורם העיקרי איתו מתמודדים החוקרים הוא מנגנון דחיית האיברים הזרים שקיים בגוף האדם וכדי לפתור זאת בודקים החוקרים אפשרות ביצוע התאמה גנטית בבעלי החיים כדי לצמצם סיכון זה.

## השתלת הלב
לביצוע השתלת הלב הראשונה נבחר דייוויד בנט מארצות הברית (יליד 1964) שסבל ממחלת לב חריפה. בנט שהיה זכאי להשתלת לב נמצא בתור של המועמדים להשתלה אולם לאחר החמרה במצבו הועלתה ההצעה להשתלת לב חיה. מנהל המזון והתרופות האמריקאי אישר את הניתוח בהליך מזורז בנסיבות הומניטריות.

ניתוח ההשתלה בוצע ב-7 בינואר 2022 במרכז הרפואי של אוניברסיטת מרילנד על ידי המנתח ד"ר ברטלי גריפית'  שנעזר בעבודתו של החוקר, ד"ר מוחמד מוהיודין (Muhammad M. Mohiuddin).

החזיר ממנו נלקח הלב עבר שינויים גנטיים שנועדו למנוע הפרשת אנזימים המעוררים את המערכת החיסונית לדחות את האיבר. ההכנה של החזיר בוצעה על ידי חברת הביוטכנולוגיה יונייטד טרפויטיקס  שהצליחה לדכא 3 גנים שגורמים להפעלת מערכת דחיית האיברים וכן להשתיל 6 גנים ממקור אנושי. התערבות גנטית נוספת נעשתה בחזיר כדי למנוע מהלב המשך גידול.

הניתוח עבר בהצלחה ובנט החל להתאושש ואף נפגש עם בני משפחתו. בתחילת מרץ 2022 חלה התדרדרות במצבו הבריאותי עד פטירתו ב-8 במרץ, כחודשיים לאחר ההשתלה.

אחת הסברות שהעלו החוקרים לסיבת המוות היה הימצאותו של נגיף בגופו של בנט שמקורו בלב המושתל. הנגיף הזה, מזן porcine cytomegalovirus, מתקיים רק בבעלי חיים. המדענים ערכו אומנם בדיקות נגד נגיפים בלב המושתל אך להערכתם הוא לא זוהה בגלל היותו רדום. במהלך המעקב אחר מצבו של בנט אותרה עלייה בהימצאותו של הנגיף הזה בגופו של בנט אולם אין ודאות שהוא שגרם למותו.

## התקרית האלימה
לאחר שהמידע על הניתוח הגיע לכותרות התפרסם בעיתונות שב-1988 היה בנט מעורב בתקרית אלימה במהלכה דקר בסכין ופצע קשה את אדוארד שומקר שנותר נכה עד מותו ב-2007. בנט ריצה 10 שנות מאסר בכלא. חלק מהתגובות לפרסום טענו שבגלל מעשיו לא היה צריך לתת לבנט קדימות בטיפול.

## קישורים חיצוניים
* 
* 
* 
* 
* 
* 
* 
* 
* 

## הערות שוליים

קטגוריה:השתלת איברים
קטגוריה:אוניברסיטת מרילנד
F8F ברקט

ה**גרומן F8F ברקט** (**Grumman F8F Bearcat**) הוא מטוס קרב אמריקאי, חד מנועי וחד מושבי שנועד לנושאות מטוסים. הברקט הוצג לקראת סוף מלחמת העולם השנייה, אך לא הספיק להשתתף בקרבות עצמם.

## פיתוח
בעקבות הקרב על מידווי פרסם הצי האמריקאי מכרז ובו דרש מטוס קרב בעל קצב טיפוס טוב כשל הF4F הלקט, אך בעל ביצועים טובים יותר בקרבות אוויר. צוות העיצוב הגיע למסקנה שדרישה זו יכולה להתקיים רק בעזרת מטוס קטן ומהיר. ולכן עיצוב המטוס התבסס על הF6F הלקט. אך הגוף קוצר, הותאמה חופת בועה חדשה, קוצרו הכנפיים והזנב הונמך.

## היסטוריה מבצעית
המטוס אמנם הוטס לפני תום מלחמת העולם השנייה, אך המטוס הראשון נמסר רק בפברואר 1945, ולא הספיק להיכנס לשירות קרבי במלחמה.

עם זאת, הופעל המטוס בכמויות קטנות במהלך מלחמת קוריאה. המטוס הופעל גם במהלך מלחמת הודו-סין הצרפתית.

כיום, בשל תכונותיו המהירות וזריזותו הרבה, מופעל המטוס רבות במרוצים אוויריים כמטוס מרוצים.

## מפעילים
* 
* 
* (בעבר)
* 

## קישורים חיצוניים

## הערות שוליים

קטגוריה:מטוסי קרב מתוצרת ארצות הברית
קטגוריה:כלי טיס המשרתים בנושאת מטוסים
צעקה (אלבום)

**צְעַקַּה** הוא אלבום סולו של הזמר החסידי מרדכי בן דוד, האלבום יצא בשנת 2017.

## הפקה
את האלבום הפיק יידל ורדיגר (בנו של בן דוד), והוא כולל לחנים של בן דוד עצמו, ושל אלי קליין ואיצי ברי, יוסי גרין, יצחק פוקס וברוך שלום בלסופסקי. כשעל העיבוד המוזיקלי אלי קליין ואיצי ברי, יואלי דיקמן, ברוך שלום בלסופסקי, אלי לאופר ומונה רוזנבלום. האלבום מכיל שירים בעברית ויידיש.

בשיר **פתח לנו שער** (רצועה 2) מארח בן דוד לדואט את הזמר מוטי שטיינמץ, כמו כן בשיר **ואנפהא נהירין** (רצועה 10) מארח לדואט את נותי פוקס. את האלבום מלוות מקהלת שירה, מקהלת בעלי המנגנים ומקהלת הילדים החסידית-אמריקאית שיר ושבח.

לחלק משירי האלבום יצאו גרסאות כיסוי, בהם: **הנני רופא לך** בלחן של יוסי גרין (רצועה 8) יצאה כקאבר על ידי מקהלת שירה, מקהלת הילדים **יידיש נחת** ומנדי הרשקוביץ. השירים "צעקה" ו"כבשה אחת" יצא כקאבר על ידי שמילי אונגר באלבומו על הבמה.

האלבום זכה להצלחה רבה ותוך שבועיים מכר למעלה מ-30 אלף עותקים.

## רשימת רצועות

## השתתפו הקלטות
* מוטי שטיינמץ
* נותי פוקס
* מקהלת שירה
* מקהלת בעלי המנגנים
* מקהלת הילדים שיר ושבח

## קישורים חיצוניים
* אשר גרייבר, האזינו: מרדכי בן דוד שב עם אלבום חדש – צעקה, כתבה באתר רדיו קול חי
* 
* 

## הערות שוליים

קטגוריה:אלבומים חסידיים
קטגוריה:אלבומים בעברית
קיאנצ'אנו טרמה

**קיאנצ'אנו טרמה** (באיטלקית: **Chianciano Terme**) היא קומונה בטוסקנה שבאיטליה, כ-50 ק"מ דרום מזרחה מסיינה.

## היסטוריה
קיימות עשויות על קיום יישוב כבר מהמאה ה-5 לפנה"ס. אטרוסקים בנו מקדש בקרוב למעיינות חמים. מעיינות המרפא של האזור היו ידועים בתקופת רומא העתיקה. הורטיוס ביקר במקום ב ומספר וילות מפוארות נבנו באזור באותה תקופה. מעט ידוע על ההתרחשויות במהלך ימי הביניים. ידוע כי במהלך המאה ה-14 שליטי סיינה שלטו באזור. בתחילת המאה ה-20 באזור נבנו מספר מלונות. העיירה ממוקמת בגבעה וחלק מחומות העיר שרדו עד היום.

כיום המקום מהווה מקום ספא ידוע ופופולרי.

בשנת 2009 בעיירה הוקם מוזיאון אמנות על בסיס תרומה פרטית. המוזיאון כולל כ-1000 פריטים לרבות עבודות של סלבדור דאלי, גוארצ'ינו, ג'ובאני בטיסטה טייפולו, פאולו ורונזה והדפסים של אלברכט דירר, פרנסיסקו גויה ורמברנדט.

פעם בשנתיים נערכת תערוכה של אמנים מכל העולם. פריטי אמנות מוצגים במוזיאון ובאתרים שונים בעיירה. בשנת 2011 בפרס התערוכה זכתה ורדה ברגר.

## ערים תאומות
* 

## קישורים חיצוניים

* 
* תיאור העיירה
* 

קטגוריה:טוסקנה: ערים
הקיפוס של עבדמסכר

ממוזער|493x493 פיקסלים|הקיפוס
**הקיפוס של עבדמסכר** הוא קיפוס ועליו כתובת שהתגלה בצידון, ומתוארך למאה ה־3 לפנה"ס, כנראה מתחילת המאה.

הקיפוס התגלה בצידון בשנת 1890 על ידי יוסף־אנג'ה דוריג'לו (בנו של מגלה הסרקופג אשמנעזר השני). כיום הוא מוצג בלובר.

## תיאור
הקיפוס עשוי שיש לבן בצורת אובליסק, ומידותיו הן 105 ס"מ גובה ו־30×30 ס"מ אורך ורוחב. בשל צורתו הוא הושווה לאובליסקים במקדש האובליסקים  בגבל. בסיס הקיפוס מעוטר בעיטורי צמחים בתבנית חזרתית, באמנות בסגנון אמנותי יווני, ועל חלקו העליון חרותה כתובת פיניקית.

## הכתובת
ממוזער|הכתובת
הכתובת ידועה כ־KAI 282 או RÉS 930, ותוכנה הוא:

נחום סלושץ פרש את הכתובת כך: . הכתובת מוקדשת לאל שלמן. הכתובת דומה מאוד בסגנונה לכתובות אש נדר. שם הנותן, עבדמסכר, מכיל את הרכיב התיאופורי "מסכר", שהוא כנראה שם אל הזיכרון הפיניקי (בפיניקית השורש ס־כ־ר הקביל לשורש ז־כ־ר הכנעני דרומי), וניתן להשוותו ל"חטרמסכר" שהוזכר בכתובות פיניקיות בעבר הים, כמו בקרתחדשת ובמכתר .

תוארו של נותן הקיפוס, , הוא תואר פקידותי גבוה; "רב" הוא תואר מוכר למפקד או ממונה. ייתכן ש"רב עבר לספת" הוא מפקד חבל "עבר לספת", אולי עבר הנהר ששמו היה "ספת". בכך אולי יש עדות להתרחבות טריטוריאלית של מלכי צידון, כפי שמעידה גם כתובת אשמונעזר, אף שכיום אין זיהוי למקום או לנהר שנקרא "ספת". אפשרות אחרת היא ש"רב עבר" הוא מפקד העוברים בים ("עובר ים" הוא תואר המוכר מקינת ישעיהו על צור, ), "לספת" הוא "להוסיף", כך שהתואר הוא "רב עוברי הים, נוסף על רב שני". עוד אפשרות, קרובה לקודמת, היא ש"ספת" היא שׂפה (שכן ה' נקבית ושׂ' שמאלית בשפות כנעניות דרומיות מקבילות בפיניקית לת' נקבית וס'), וכך "רב עבר לספת" הוא המפקד על עניינים שמעבר לשפת הים, המטפל בתחום הימי. "רב שני" הוא הדרגה השנייה בהיררכיה. המערכת בה התקיים התפקיד תלויה בתארוך: ייתכן שמדובר בפקיד במסגרת פרסית; ייתכן שמדובר בפקיד במסגרת המלוכה הצידונית אחרי כיבושי אלכסנדר, וכך הכתובת מאפשרת להעלות השערה שאכן התקיימה המלוכה בצידון גם לאחר הכיבוש (ייתכן שאלכסנדר הציב איש בשם עבדאלנִם כמלך צידון); וייתכן שמדובר בפקיד באדמיניסטרציה האוטונומית הצידונית בתקופה הסלאוקית, כך שעבדמסכר היה המשנה למלך פילוקלס .

## גלריה
הקיפוס של עבדמסכר מזוויות שונות במוזיאון הלובר (ברקע ארונות קבורה פיניקיים שונים):
קובץ:Abdmiskar cippus - 200-150 BCE - Sidon (Saïda, Libanon) - Louvre - AO 1759 et AO 1762. - picture 03.jpg|alt=
קובץ:Abdmiskar cippus - 200-150 BCE - Sidon (Saïda, Libanon) - Louvre - AO 1759 et AO 1762. - picture 02.jpg|alt=
קובץ:Abdmiskar cippus - 200-150 BCE - Sidon (Saïda, Libanon) - Louvre - AO 1759 et AO 1762. - detail.jpg|alt=


## ראו גם

* כתובות נדר פיניקיות
* רשימת כתובות כנעניות וארמיות

## לקריאה נוספת

* 
* F. Chatonnet, Catherine Apicella, "Reflexions à propos de l'inscription d'Abdmiskar", **Escapades au Levant**, 2008, editor: C. Roche
* 


## קישורים חיצוניים

* 

## הערות שוליים

קטגוריה:כתובות בפיניקית
קטגוריה:כתובות KAI
קטגוריה:צידון
קטגוריה:ממצאים ארכאולוגיים מאבן
קטגוריה:המאה ה-3 לפנה"ס
קטגוריה:לבנון: ארכאולוגיה
קטגוריה:מוזיאון הלובר: עתיקות
מגלן אדום-ציצה

**מגלן אדום-ציצה** או **איביס אדום-ציצה** (שם מדעי: *Pseudibis papillosa*) הוא מין של עוף מים ממשפחת הכפניים, החי לאורך תת-היבשת ההודית, לעיתים קרובות גם במרחק מהמים. הוא משויך לסוג מגלן אסייתי לצד המין הנדיר מגלן לבן-כתף, שבעבר נחשב לתת-מין שלו. בנוסף הוא מבלבל לעיתים עם מגלן חום.

המגלן אדום הציצה בעל תפוצה רחבה ואינו בסכנה.

## תיאור
מגלן זה מגיע לאורך ממוצע של 60–68 ס"מ עם מוטת כנפיים של 90–115 ס"מ בממוצע. לרוב שני הזוויגים נראים דומים, אף שהזכרים גדולים מעט יותר. נוצות המגלן שחורות-חומות לאורך הגוף, כשגווני הכנפיים והזנב בעלי גוון מתכתי כחול-ירוק, כשהחלק העליון של הכנפיים לבן. הראש חשוף מנוצות וכהה אך בעל עורך וכיפה אדומים וכן רגליים אדומות. העיניים צהובות והמקור ארוך וצבעו אפור-כהה. המגלנים לרוב שתקנים אך הם צורחים בעונת הרבייה בקולות רמים, בעיקר בשעות הזריחה והשקיעה.

מגלן זה מצוי לאורך ביצות, אדמות מרעה, בריכות וגדות יערות לאורך תת-היבשת ההודית, בהם הוא מחפש מזון בקבוצות קטנות. המגלן מתרחק מאזורי יערות, חופי ימים ומדבריות ולרוב מצוי באזורים נמוכים. המגלן הוא אוכל כל הניזון בין העשבים והצמחייה מנבלות, חרקים, צפרדעים ובעלי חיים קטנים אחרים וגם מדגנים וזרעים שונים. לעיתים הוא מחפש מזון עם מגלנים אחרים או עם אנפתיים. הוא גם יחכה סביב לשריפות כדי ללקט חרקים נמלטים.

מין זה מקנן בקבוצות קטנות המקננות על העצים. הנקבה מטילה 2 עד 4 ביצים בקן מענפים וזלזלים.

## גלריה

Pair of Red-naped ibis (Pseudibis papillosa).jpg
Red-naped Ibis Pseudibis papillosa DSCN5781 (12).jpg
BlackibisDSC 6317 090913 pusa.jpg
Red-naped ibis (Pseudibis papillosa) immature.jpg


## קישורים חיצוניים

## הערות שוליים

קטגוריה:טקסונים שתוארו בידי קונרד יאקוב טמינק
קטגוריה:בעלי חיים שתוארו ב-1824
קטגוריה:כפניים
קטגוריה:הודו: עופות
מגלן לבן-כתף

**מגלן לבן-כתף** (שם מדעי: *Pseudibis davisoni*) הוא מין של עוף מים ממשפחת הכפניים המצוי רק במספר אזורים בדרום-מזרח אסיה והוא מצוי בסכנת הכחדה חמורה, כשהוא נחשב לאחד מהעופות המאוימים בבית גידולו. בעבר נחשב לתת-מין של מגלן אדום-ציצה, קרובו לסוג מגלן אסייתי. הוא נקרא בידי החוקר היהודי הסקוטי אלן אוקטביאן יום ב-1875 להוקרה לחוקר ויליאם רוקסטון דווידסון .

מגלן זה מגיע לאורך 75 עד 85 ס"מ, כשהזכרים גדולים יותר מאשר הנקבות ובעלי מקור מעט ארוך יותר. המגלן בעל נוצות חומות-כהות עם זנב כחול-שחור וראש חשוף מנוצות כהה ובעל אזורים כחולים או לבנים והכיפה, אחורי הראש והעורף בעלי "צווארון" שחור-לבן ולעיתים כחול כהה. המקור אפור ומעוקל מטה והרגליים ורודות. במראהו הוא מזכיר את המגלן אדום-הציצה אך מעט גדול וכבד יותר ובעל צוואר ורגליים ארוכים יותר. בנוסף הזנב נוטה כלפי מטה מעט ולא ישר לאורך הגוף.

בעבר מגלן זה נמצא במיאנמר, תאילנד, מלזיה, קמבודיה, לאוס, וייטנאם וביונאן שבסין. עם זאת כיום המין נכחד ממרבית האזורים בהם חי ונראה רק בדרום-מזרח קמבודיה, דרום וייטנאם ולאוס ובקלימנטן. לרוב הוא מצוי בביצות ושפכי נהרות ובשדות לחים. המין מחפש מזון בביצות בעזרת חיטוט בקרקע עם מקורו, ולעיתים משתף פעולה עם חיות גדולות כמו תאו מים, קרנפים או פיל אסייתי אף שהוא מצליח לפעול גם לצד פרות וחזירי בר באותו אופן.

המגלן מצוי בסכנת הכחדה, בעיקר עקב אובדן בית הגידול לטובת חקלאות תעשייתית, ניקוז מקווי מים ובריכות לטובת חקלאות וכן אובדן קנים וצעירים לטובת ציידים אנושיים, טורפים כמו עורביים וסמוריים ופגעי מזג אוויר קשה או שריפות. מין זה מצוי כיום בסכנת הכחדה גדולה והאוכלוסיות ששרדו מקוטעות אחת מהשנייה.

## קישורים חיצוניים

## הערות שוליים

קטגוריה:טקסונים שתוארו בידי אלן אוקטביאן יום
קטגוריה:בעלי חיים שתוארו ב-1875
קטגוריה:כפניים
קטגוריה:קמבודיה: עופות
קטגוריה:בורנאו: עופות
דיולה בירו

**דיולה בירו** (בהונגרית: **Bíró Gyula**; בודפשט, 10 במאי 1890 – מקסיקו סיטי, 23 בינואר 1961) היה כדורגלן יהודי-הונגרי בעמדת קשר, שחקן נבחרת הונגריה בכדורגל (36 משחקים), מאמן. ברח לפני מלחמת העולם השנייה למקסיקו.

## קורות חיים
### בקבוצת המועדון
בשנת 1902 הופיע לראשונה בקבוצת הנערים (הקבוצה השלישית) של מ.ט.ק. בודפשט כשוער. כבר בשנת 1904 היה בקבוצת הנוער (הקבוצה השנייה) כשחקן שדה. הוא הצטרף לקבוצה הראשונה בגיל 15 בשנת 1905, תחילה כקשר שהוצב מאוחר מאוחר יותר כחלוץ. הוא פרש בגיל 26. בירו כבש 17 שערים ב-135 משחקים. שלוש פעמים זכה עם הקבוצה באליפות ושלוש פעמים בגביע.

לפי אנדרו הנדלר בספרו "מהגטו למשחקים", בירו היה בעל כמות אינסופית של אנרגיה ובעל טכניקה מבריקה. חולשתו היחידה הייתה חוסר המהירותו, אבל הוא היה מוסר כדורים מצטיין וסגנונו כקשר הקדים את זמנו. הוא היה מסוגל לשחק על כל המגרש גם בהתקפה וגם בהגנה.

### שחקן בנבחרת הונגריה
ב-1906, בגיל 16, שיחק לראשונה בנבחרת הלאומית. באולימפיאדת סטוקהולם (1912) סיים עם נבחרת הכדורגל במקום החמישי. הוא כבש 3 שערים ב-36 משחקים.

### מאמן
* ב-1921 היה מאמנה של האנאו (Hanau) הגרמנית.
* הוא הפך למאמן של מ.ט.וו מינכן (MTV München) לאחר מכו ועזב בקיץ 1922.
* בשנים 1922 עד 1923 אימן וניהל את קבוצת הכדורגל של מכבי קרקוב.
* בתחילת 1924 היה מאמן 33 FC במשך חודשיים.
* לאחר מכן הפך למאמן הנבחרת האולימפית של פולין לקראת אולימפיאדת פריז (1924).
* לאחר האולימפיאדה אימן וניהל את קבוצת ורטה פוזנן (Warta Poznań).
* באביב 1926 חתם חוזה עם קבוצת העיר זארבריקן (Saarbrücken).
* ב-1929 היה מאמן של קבוצת העיר במברג.
* מ-1929 עד 1930 עבד עבור ה-VfB קניגסברג
* לאחר מכן אימן את פניקס באיה מארה ובשל המלחמה המתקרבת ויהדותו היגר למקסיקו ב-1937
* שם הוא הפך למאמן C.D. Marte מועדון כדורגל דאז
* לימים מאמן פדרלי, כלומר של נבחרת מקסיקו.

## הישגים ותארים
* **[[ליגת העל ההונגרית|אליפות הונגריה]] (3):** עונות 1907/1908, 1913/1914, 1916/1917
* **גביע הונגריה (3):** עונות 1909/1910, 1910/1911, 1911/1912

## סטטיסטיקה
### משחקיו בנבחרת

## לקריאה נוספת
* Antal Zoltán, Hoffer József: *Alberttől Zsákig.* Budapest: Sportkiadó. 1968. ISBN 0439001507018 (זולטאן אנטל, יוז'ף הופר: מאלברט עד ז'אק)
* Rejtő László – Lukács László – Szepesi György: *Felejthetetlen 90 percek.* Budapest: Sportkiadó. 1977. ISBN 963-253-501-4 (90 דקות בלתי נשכחות)
*Jews In Sports

## קישורים חיצוניים

קטגוריה:קשרי כדורגל יהודים הונגרים
קטגוריה:כדורגלנים יהודים הונגרים
קטגוריה:בודפשט: כדורגלנים
קטגוריה:כדורגלני מ.ט.ק. בודפשט
קטגוריה:מהגרים מהונגריה למקסיקו
קטגוריה:ספורטאים אולימפיים יהודים הונגרים
קטגוריה:ספורטאים יהודים הונגרים
קטגוריה:משתתפים יהודים באולימפיאדת סטוקהולם (1912)
קטגוריה:מאמני כדורגל יהודים הונגרים
קטגוריה:הונגרים שנולדו ב-1890
קטגוריה:נפטרים ב-1961
גיליוטין (חברה)

**גיליוטין** היא חברה שעוסקת בפיתוח ובשיווק משחקי מחשב, שהוקמה על ידי האחים רנארד ורועי גלוזמן בשנת 1996, במהלך השנים החברה יצרה מספר משחקים, רובם לא זכו להצלחה מסחרית בזמן אמת, אולם לאחר זמן הפכו לרטרו ולקלאסיקות ישראליות. כל משחקי החברה הם מסוג קווסט הומוריסטי, של הדמות הראשית.

## פעילות החברה
### גיימינג
החברה פעלה ברציפות משנת 1996 עד 2003 והוציאה משחקים למחשב האישי, משחק רשת אחד בשם ווג'ימון, ואף סדרת טלוויזיה אחת בשם "בטשת מואב". בשנת 2003 החליטו האחים גלוזמן להפסיק את פעילות החברה בגלל קשיים כלכליים. בשנת 2008 החברה פרסמה שהיא משחררת את כל משחקיה שיצאו עד אותה עת להורדה בחינם.

בשנת 2019 החברה החלה בקמפיין מימון המונים ליצירת משחק חדש בסדרה הקמפיין נחל הצלחה אדירה, ובחודש מרץ 2021 המשחק שוחרר.
### [[בטשת מואב]]
בשנת 2001, עם צאת המשחק "חלום שהתגשם", פורסם כי סדרת טלוויזיה בשם "בטשת מואב" תעלה לאוויר בערוץ פוקס קידס. עלילת התוכנית הייתה אמורה לעסוק ביריבותם של חזי וצחי פיפוש על צוואת דודם יהוציפר. הללו קבעו ביניהם כי הראשון שיקיף את היישוב הבדיוני "בטשת מואב", יזכה בירושת הדוד - אוסף של קונצים וקונדסים. הרעיון למוטיב התוכנית היה, כי בכל פרק יוצבו לצופים שתי אפשרויות לסיום העלילה, ועליהם יהיה לבחור בין השתיים באופן אינטראקטיבי. פוקס קידס דחו את התוכנית בטענה שהיא לא מתאימה לילדים.

ב-2003 עלתה התוכנית לשידור בערוץ ביפ בפורמט שונה אך עם שם זהה. העלילה מתחילה כאשר חזי מוכר קרקע שקיבל בירושה לשני אנשים שונים, ובמהלך הסדרה דואג חזי שלא ידעו הקונים אחד על קיומו של השני.

הסדרה היא בת עשרה פרקים באורך של כחמש דקות לפרק, והיא אף יצאה על גבי קלטת וידאו.

## רשימת משחקים

## הערות שוליים

קטגוריה:חברות משחקי וידאו ישראליות
מגלן קדוש מדגסקרי

**מגלן קדוש מדגסקרי** (שם מדעי: *Threskiornis bernieri*) הוא מין של עוף מים מתת-משפחת המגלנים האנדמי לאי מדגסקר וכן באלדברה (חלק מאיי סיישל) שבהאוקיינוס ההודי והוא מצוי בסכנת הכחדה בטבע. בעבר מין זה נחשב לתת-מין של מגלן קדוש אפריקאי.
## מאפיינים
מגלן זה גדול יחסית (אם כי יותר קטן מקרובו החי באפריקה) ומגיע לגובה 65–89 ס"מ, ובעל מוטת כנפיים של 112–124 ס"מ, כשהזכרים מעט יותר גדולים מהנקבות אך דומים במראה. נוצות הגוף לרוב לבנות למעט בחלק התחתון של הכנפיים, הצוואר והראש וחלק מנוצות הגב בעלות גוונים כחולים או ירוקים. הרגליים והמקור ארוכים ואפורים-חיוורים.

מין זה נפוץ לחופי מדגסקר ואלדברה במספר איים, גדות נהר, ביצות מלוחות, חופים חוליים ובין ענפי מנגרובים והוא חי בבדידות כשלעיתים נראים עד 3 פרטים ניזונים יחד. המגלן הוא אוכל כל המחפש ירקות, נבלות, חרקים, סרטנים, דגים, צפרדעים וזוחלים ועופות קטנים על הקרקע. 

המגלן מקנן במהלך העונה הרטובה של נובמבר ודצמבר ומקנן על העצים, בהם הנקבה מטילה שתי ביצים לבנות. לעיתים המגלנים מקננים עם מגלנים אחרים ועם אנפות כמו אנפית הבקר, כשהקן נמצא בקרבת המים.

## קישורים חיצוניים

## הערות שוליים

קטגוריה:בעלי חיים שתוארו ב-1855
קטגוריה:טקסונים שתוארו בידי שארל לוסיאן בונפרטה
קטגוריה:כפניים
קטגוריה:מדגסקר: עופות
קטגוריה:מדגסקר: בעלי חיים אנדמיים
הפרופסור המטורף (סרט, 1963)

250px|ממוזער|שמאל|ג'רי לואיס וסטלה סטיבנס בפרופסור המטורף (1963)
**הפרופסור המטורף** (באנגלית: **The Nutty Professor**) הוא סרט קומדיה ומדע בדיוני אמריקאי משנת 1963, בכיכובו ובבימויו של ג'רי לואיס.

התסריט, שנכתב על ידי לואיס וביל ריצ'מונד, נכתב בהשראת הרומן "המקרה המוזר של ד"ר ג'קיל ומר הייד" של רוברט לואיס סטיבנסון, בו אדם ממציא שיקוי הגורם לשינוי באישיותו ובמראהו וביחס של הסובבים אותו. על עיקרון זה הופק גם הסרט "הפרופסור המטורף" משנת 1996 בכיכובו של אדי מרפי וסרט אנימציה משנת 2008.

בסרט זה, פרופסור מכוער ומפוזר, קצר ראייה עם דיבור ילדותי, הופך לאחר שתיית התרופה לגבר נאה ושרמנטי, עם ביטחון עצמי רב שנשים נמשכות אליו.

הסרט נחשב על ידי מבקרי הקולנוע כטוב ביותר של ג'רי לואיס. ב-2000 נבחר הסרט על ידי מכון הסרטים האמריקאי במקום ה-99 ברשימת 100 הסרטים המצחיקים ביותר. ב-2004 נבחר הסרט לשימור בארכיון הסרטים הלאומי של ארצות הברית של ספריית הקונגרס על "היותו בעל ערך תרבותי, היסטורי או אסתטי".

## תקציר העלילה
פרופסר ג'וליוס קלפ (ג'רי לואיס) הוא מרצה לכימיה באוניברסיטה. יש לו מראה של חנון, מוזנח, קצר ראייה שנתקל כל פעם ונופל, שיניים בולטות וקול ילדותי. חלק מהניסויים שלו נגמרים בהתפוצצויות ונזק.

ראש הפקולטה ד"ר וורפילד (דל מור) מזהיר אותו כל פעם כי יפטר אותו.

ג'וליוס נמשך לסטודנטית היפה סטלה (סטלה סטיבנס) אך יודע שאין לו סיכוי. הוא הולך למכון כושר אך אינו מצליח לבצע את התרגילים. הוא מיואש, הולך לספריית הפקולטה, יוצא עם עשרות ספרים ומנסה לרקוח שיקוי קסם שישנה את תדמיתו הגרועה ויעצים אותה.

לאחר עבודה ממושכת בסיוע הציפור שלו ג'ניפר, הוא מצליח לייצר את השיקוי וכשהוא שותה אותו הוא הופך לגבר שרמנטי ונאה בשם "באדי לאב". בצורה הזאת הוא מגיע למועדון הסטודנטים כשסיגריה בפיו, מעליב את המלצר, מראה את יכולו בשירה ובנגינה וברגע זה נמשכת אליו סטלה.

הם יוצאים לבילוי בלילה אך פעילות השיקוי נפסקת ובטרם יהפוך שוב לפרופ' קלפ, הוא נעלם.

עומד להיערך נשף לפקולטה והסטודנטים ובראשם סטלה, מציעים ש"באדי לאב" יופיע בתוכנית האמנותית. הציפור שלו כרסמה את הנוסחה, ולכן הוא מתקשר להוריו-אליהם שלח עותק של הפנקס למשמרת-והם מקריאים לו את ההוראות. בלחץ הזמן הוא מצליח לייצר רק כמות קטנה.

בנשף הוא מופיע בהצלחה אולם כעבור זמן קצר השיקוי מפסיק לפעול והוא חוזר להיות פרופסור קלפ.

הוא מבקש סליחה מכולם וסטלה מבינה לראשונה ש"באדי לאב" הוא למעשה הפרופור קלפ. היא מעדיפה את הפרופסור הצנוע והאדיב על פני באדי לאב השחצן והמתנשא והם מחליטים להינשא. תקופה לאחר מכן מגיעים הוריו של ג'וליוס לאוניברסיטה ונוכח השינוי שחל באישיותם לאחר שצרכו את השיקוי, הם מוכרים את השיקוי לסטודנטים.

## צוות השחקנים

## קישורים חיצוניים

* 
* הפרופסור המטורף 1963, באתר TCM
* קדימון לפרופסור המטורף 1963, באתר יוטיוב
* פרופסור קלפ ננזף לאחר הפיצוץ במעבדה, באתר יוטיוב
* ג'רי לואיס וסטלה סטיבנס על הפרופר המטורף 1963, באתר יוטיוב

קטגוריה:סרטי 1963
קטגוריה:סרטים אמריקאיים
קטגוריה:סרטי קומדיה אמריקאיים
קטגוריה:סרטים באנגלית
קטגוריה:סרטי פרמאונט
קטגוריה:סרטים בשימור ספריית הקונגרס
קטגוריה:סרטי מדע בדיוני
קטגוריה:סרטים על חינוך והוראה
קטגוריה:סרטי מדע בדיוני אמריקאיים
קטגוריה:סרטי קומדיה רומנטית
קטגוריה:הפרופסור המטורף
קטגוריה:סרטי מדע בדיוני מ-1963
סטיבן קרוגר

**סטיבן קרוגר** (באנגלית: **Steven Krueger**; נולד ב-25 במאי 1989) הוא שחקן אמריקאי .

## ביוגרפיה
קרוגר נולד באפלטון, ויסקונסין וגדל בסרסוטה, פלורידה.

## קריירה
הופעת הבכורה שלו כשחקן הייתה זמן קצר לאחר שעבר ללוס אנג'לס בסוף 2009 בפרק של סדרת הטלוויזיה "90210". במהלך השנים הבאות הוא התארח ושיחק בתפקידים חוזרים במספר סדרות טלוויזיה בהן, "הורים במשרה מלאה" "שני גברים וחצי".

בשנת 2013, לוהק קרוגר לתפקיד חוזר בסדרת הטלוויזיה "המקוריים", ספין-אוף של לסדרת הטלוויזיה "יומני הערפד". דמותו, ג'וש, הייתה הדמות הלהט"בית הראשונה שהוצגה בסדרה ובמקור הייתה אמורה להופיע בשלושה פרקים עם זאת, ג'וש הפך במהירות לחביב המעריצים ובסוף 2013, קרוגר נבחר לאחד מ-"גנבי הסצנה המובילים של השנה" של  חדשות. הוא הוחתם בהמשך לתפקיד חוזר בסדרה ושיחק בה מהסדרה עד עונתה האחרונה ב-2018.

בנובמבר 2019 פורסם כי קרוגר לוהק לתפקיד ראשי בסדרת הטלוויזיה "הצהובות", בבימויה של קארין קוסמה. קרוגר מגלם את בן סקוט, עוזר המאמן של נבחרת הבנות בכדורגל של התיכון שנתקעת בהרים לאחר ששרדה מהתרסקות מטוס לפני 25 שנה. הסדרה שודרה לראשונה בנובמבר 2021. באותה שנה שיחק קרוגר בתפקיד חוזר בעונה השלישית של "רוזוול, ניו מקסיקו".

## חיים אישיים
בדצמבר 2023 פורסם כי הוא נמצא בזוגיות עם השחקנית קנדיס אקולה.

## פילמוגרפיה

### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:בוגרי אוניברסיטת וירג'יניה
קטגוריה:אמריקאים שנולדו ב-1989